钦定古今图书集成/理学汇编/文学典/第112卷 > 黄朝相 > 孟登
## 钦定古今图书集成/理学汇编/文学典/第112卷 > 黄朝相 > 孟登

按《湖广通志》：“登字诞先，武昌人。父绍庆，字谷馀，万历
庚辰进士，任云南副使，征沔贼有功。登读书强识，尤
倜傥负奇气，慷慨亢直无所屈。以己酉孝廉知藤越
州。时世乱，有贼数十人，持兵器假官军装入州者，登
啖以酒食，悉擒杀之。上台疑非实，坐落职。登善古文
诗词，与艾南英、刘侗、谭元春诸人游，才名相埒。所著”
有《诗经匡说》、“《史纲要语》《壮心草》”、《老斲园》诸集行世。